Document ID: 32011D0860

PADOMES LĒMUMS 2011/860/KĀDP
(2011. gada 19. decembris),
ar ko groza Lēmumu 2010/800/KĀDP par ierobežojošiem pasākumiem pret Korejas Tautas Demokrātisko Republiku
EIROPAS SAVIENĪBAS PADOME,
ņemot vērā Līgumu par Eiropas Savienību un jo īpaši tā 29. pantu,
ņemot vērā Padomes Lēmumu 2010/800/KĀDP (2010. gada 22. decembris) par ierobežojošiem pasākumiem pret Korejas Tautas Demokrātisko Republiku (1) un jo īpaši tā 9. panta 2. punktu un 12. panta 3. punktu,
tā kā:
(1)
Padome 2010. gada 22. decembrī pieņēma Lēmumu, ar ko groza Lēmumu 2010/800/KĀDP par ierobežojošiem pasākumiem pret Korejas Tautas Demokrātisko Republiku.
(2)
Padome ir pilnībā pārskatījusi Lēmuma 2010/800/KĀDP II un III pielikumā iekļauto personu un vienību sarakstu, kurām piemēro minētā lēmuma 4. panta 1. punkta b) un c) apakšpunktu un 5. panta 1. punkta b) un c) apakšpunktu.
(3)
Padome secināja, ka uz Lēmuma 2010/800/KĀDP II un III pielikumā uzskaitītajām personām un vienībām būtu jāturpina attiecināt īpašus ierobežojošus pasākumus, kas paredzēti minētajā lēmumā.
(4)
Padome ir arī secinājusi, ka būtu jāgroza ieraksti attiecībā uz vienu vienību, kas iekļauta Lēmuma 2010/800/KĀDP II pielikumā.
(5)
Turklāt Padome ir nolēmusi, ka būtu jāiekļauj papildu personas un vienības Lēmuma 2010/800/KĀDP II un III pielikumā dotajos to personu un vienību sarakstos, kurām piemēroti ierobežojoši pasākumi.
(6)
Attiecīgi būtu jāatjaunina to personu un vienību saraksts, kuras ir minētas Lēmuma 2010/800/KĀDP II un III pielikumā,
IR PIEŅĒMUSI ŠO LĒMUMU.
1. pants
Lēmuma 2010/800/KĀDP II un III pielikumu groza tā, kā norādīts šā lēmuma pielikumā.
2. pants
Šis lēmums stājas spēkā tā pieņemšanas dienā.
Briselē, 2011. gada 19. decembrī

Labels: 18
5
11